Kristina Tokesdotter

Kristina Tokesdotter (ka Christina ja Tocke; sündinud 1364?) oli Rootsi katoliku nunn, birgitiinide ordu liige ja Pirita kloostri esimene abtiss.

Päritolult väikeaadlik, astus ta 1382. aastal Vadstena nunnakloosteri konventi, osaledes ühtlasi selle rajamisel.

17. septembril 1412 lähetati ta koos Kristina Johansdotteri ja kahe teise votiivõega ordu uude kloostrisse Pirital, et sealseid nunnasid õpetada. Samal aastal valiti ta seal ka kloostri abtissiks.Rajamaa 2007, lk 163. Kui votiivõed 1416. aasta juulis kloostrist lahkusid, jäi ta koos K. Johansdotteriga Piritale. Ilmselt täitis ta oma ametikohustusi vähemalt ka veel 1418. aastal,Rajamaa 2007, lk 85 & 82. järgneva aasta novembris ametisse valitud Tallinna piiskop Heinrich II Uexküll pühitses Kristina ka abtissiks.Rajamaa 2007, lk 104.

Pärast ta surma sai kloostri järgmiseks abtissiks ilmselt Kône.

 Märkused 
  Ruth Rajamaa järgi oli ta Piritasse lähetamise ajaks (1412) kloostris elanud 30 aastat ja oli "vähemalt 48 aastat vana".Rajamaa, Ruth (2018). Katkenud laul. Pirita klooster 1407-1607. Argo, lk 82. ISBN 978-9949-607-55-6 Rajamaa arvab, et Kristina suri enne aastat 1438, sest sel aastal on kloostri dokumente allkirjastanud abtiss Kône.Rajamaa 2018, lk 182.
  Votiivõdedeks nimetati birgitiinide ordus, kus noviitsistaatust polnud, konventi vastuvõetud tütarlapsi, kes soovisid nunnaks saada.

 Viited 

Kategooria:Nunnad
Kategooria:Sündinud 14. sajandil